Presidenti Bush bën thirrje për miratimin e reformës së imigracionit
Reforma e përgjithshme e imigracionit parashikon një program për punësim sezonal dhe masa më të rrepta për ata që shkelin ligjin
Presidenti Bush po u bën thirrje anëtarëve të Kongresit amerikan të kapërcejnë mosmarrëveshjet dhe të miratojnë një ligj të gjerë për imigracionin. Presidenti e pranon se arritja e një kompromisi nuk do të jetë e lehtë. Dhoma e Përfaqësuesve dhe Senati kanë miratuar deri tani variantet e tyre të projektligjit për reformën e imigracionit, të cilët janë tepër të ndryshëm nga njëri-tjetri. Detyra tani është që t’i shkrijnë këta variante në një projektligj të vetëm kompromisi. Presidenti Bush e pranon se kjo do të jetë një punë e vështirë por thotë se ajo mund dhe duhet bërë me çdo kusht. tha Presidenti. Në një fjalim përpara Dhomës amerikane të Tregtisë, një shoqatë kombëtare e pronarëve të bizneseve, presidenti e bëri fare të qartë se parapëlqen projektligjin e Senatit se sa atë të miratuar nga Dhoma e Përfaqësuesve, i cili vë kufizime shumë më të mëdha përsa i përket imigracionit. Varianti i Senatit përfshin një program punësimi të përkohshëm dhe një formulë e cila do t’i jepte mundësi një pjese të imigrantëve të paligjshëm që një ditë të kërkojnë shtetësinë amerikane. Kritikët në Dhomën e Përfaqësuesve thonë se varianti i Senatit praktikisht u jep amnisti atyre njerëzve që kanë shkelur ligjet amerikane por Presidenti Bush, ish guvernator i një shteti kufitar ne Meksikën, thotë se ky është variant realist. Ai tha se ekzistojnë ndryshime të qarta mes imigrantëve të paligjshëm që sapo kanë kaluar kufirin dhe atyre që ndodhen prej vitesh në Shtetet e Bashkuara dhe që kanë një punë, kanë familje dhe një “të kaluar të pastër”. Por Presidenti theksoi se ata do të jenë të fundit në radhë dhe dhënia e shtetësisë nuk do të bëhet automatikisht. Ai tha se deportimi i të gjithë imigrantëve të paligjshëm nuk është përgjigja e duhur dhe se rruga e vetme për të riparuar sistemin e tanishëm jofunksional të imigracionit është një zgjidhje shumëplanëshe e cila mbështetet jo thjesht te sigurimi i kufirit. tha ai. Presidenti Bush gjeti mbështetje të fortë midis anëtarëve të Dhomës së Tregtisë, e cila vazhdimisht është shprehur për një ligj imigracioni i cili të përfshijë edhe programin e punësimit të përkohshëm.//ii